Amerikaliklarning Suriyadagi Shayrat aviabazasiga qilgan hujumi oqibatida halok bo‘lgan harbiylar soni 10 nafarni tashkil qilgan. Bu haqda SANA agentligi xabarida ma’lum qilindi. Agentlik ma’lumotiga ko‘ra, raketa zarbalari oqibatida tinch aholi vakillaridan ham 9 kishi halok bo‘lgan. Ulardan 4 nafari bolalar edi. Raketalar aviabaza yaqinidagi qishloqdagi turar joylarga ham kelib tushgan. Shuningdek, 7 kishi jarohatlangan. Oxirgi xabarlarda hujum qurbonlari soni 7 nafarni tashkil qilgani aytilgandi. AQSh qurolli kuchlari 7 aprelga o‘tar kechasi Donald Trampning buyrug‘i bilan Suriyaning Xoms viloyatida joylashgan aerodromga raketa zarbalari bergan. Aviazarba 4 aprel kuni Suriyaning Idlib viloyatida qo‘llanilgan kimyoviy qurolga javob bo‘lgan. AQSh rahbariyati taxmin qilinayotgan kimyoviy hujum aynan shu aerodromdan boshlangan deb hisoblamoqda.